Umihana Čuvidina

Umihana Čuvidina (1794–1870), oli Bosnia luuletaja, esimene Bosnia naispoeet, kelle luuletused on tänapäevani säilinud.

Elulugu

Umihana sündis aastal 1794 tänapäeva Bosnia ja Hertsegoviina aladel Sarajevos. Tema vanemad olid bosnialastest restoraniomanikud.

Aastal 1813 kihlus ta Mujo Čamdži-bajraktari nime kandva mehega; see langes aga Esimese Serbia ülestõusu mahasurumisel. Umihana otsustas seepeale mitte kunagi abielluda; ühtlasi asus ta oma kihlatust ja tema kaassõduritest luuletusi kirjutama. Umihana lõi oma teosed lauldes esitamiseks – need on osa sevdalinkast, mis on üks Bosnia rahvamuusika vorme. Ainus teos, mis täiel määral on säilinud ja mille autorsuses ei kahelda, on "Sarajlije iđu na vojsku protiv Srbije".  Voices in the Shadows: Women and Verbal Art in Serbia and Bosnia

Umihana suri aastal 1870 Sarajevos, tema haua asukoht on teadmata.

 Mälestamine 

Aastal 1970 avati Sarajevos Umihana nime kandev algkool (Umihana Čuvidina Osnovna Škola).http://www.osuc.edu.ba/

Aastal 2011 eraldasid Sarajevo linnavõimud 80 000 konverteeritavat marka luuletaja kodumaja ja selle ees oleva tänava rekonstrueerimiseks."Dosta oštećenih kaldrma u Starom Gradu: Za sanaciju 80.000 KM". avaz.ba. 24. mai 2011

 Teoseid 

Ainus täielikult säilinud teos, mille autorsus on kindel, on 79 värsiga teos "Sarajlije iđu na vojsku protiv Srbije" (Sarajevo mehed lähevad sõtta Serbia vastu). Teisi tuntumaid poeeme:
 "Žal za Čamdži Mujom" (Igatsedes Čamdži Mujot)
 "Čamdži Mujo i lijepa Uma" (Čamdži Mujo ja imekaunis Uma) 

 Viited 

Kategooria:Bosnia ja Hertsegoviina inimesed
Kategooria:Sündinud 1794
Kategooria:Surnud 1870